**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/1146-10/2020.

Iratszám: 107/2020.

**Döntés átruházott hatáskör gyakorlásáról**

Önkormányzatunk 2020. április 20. napján 5.200.000 Ft felajánlást kapott civil személyektől, vállalkozásoktól és egyéb szervezetektől a járóbeteg szakellátás fejlesztését célzó eszközbeszerzésre. A járóbeteg szakellátás fejlesztéséhez szükséges eszközb1eszerzésről szóló 106/2020 határozattal 4.572.000 Ft erejéig döntöttem eszközbeszerzésről. A költségvetésben azonban még nincs előirányozva se bevételi se kiadás oldalt a felajánlás összege. Két ülés között átruházott hatáskörű döntéssel azonban a bevételi előirányzat nem növelhető, a kiadási előirányzatra azonban mindenképpen szükség van a megrendelés pénzügyi ellenjegyzése érdekében és célszerű a támogatás teljes összegét beállítani, a bevételi oldal a következő rendelet módosítás alkalmával kerül tervezésre.

Fent leírtak miatt az Önkormányzat költségvetésében a Járóbetegek gyógyító szakellátása (072210-Önk) kormányzati-funkción az Egyéb tárgyi eszközök beszerzése, létesítése (K64) kiadási előirányzatát 4.094.488 Ft-tal, a Beruházási célú előzetesen felszámított általános forgalmi adó (K67) kiadási előirányzatát 1.105.512 Ft-tal megnövelem az Általános tartalék 5.200.000 Ft-os csökkentése mellett.

Jelen döntésemet Tiszavasvári Város Önkormányzata Képviselő-testületének az önkormányzat 2020. évi költségvetéséről szóló 3/2020. (II.17.) önkormányzati rendelet 10. §. (2). a) pontjában foglalt jogkörömnél fogva hoztam.

Döntésem előtt egyeztettem a Pénzügyi és Ügyrendi Bizottság elnökével.

Jelen döntésemről a Képviselő-testületet a soron következő ülésen tájékoztatom.

Tiszavasvári, 2020. június 4.

 **Szőke Zoltán**

 **polgármester**

Fentieket támogatom:

 **Balázsi Csilla**

 **a Pénzügyi és Ügyrendi Bizottság elnöke**